На основу члана 37 Статута града Ниша ("Службени лист града Ниша", број 88/08),

 Скупштина Града Ниша на седници одржаној \_\_\_\_\_\_\_2016. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Историјског архива Ниш за 2015. годину, број 01/44-16 од 27.01.2016. године, који је Одлуком број 01/45-16 од 27.01.2016. године, усвојио Управни одбор Установе.

 II Решење доставити установи Историјски архив Ниш, Управи за културу и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

**Председник**

**Мр Раде Рајковић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду јавних предузећа, установа и других јавних служби чији је оснивач или већински власник Град.

 На основу члана 16. Одлуке о оснивању Историјског архива Ниш у Нишу (“Службени лист града Ниша”, бр. 2/11 – пречишћен текст), Управни одбор Историјског архива Ниш, на својој седници, 27.01.2016. године донео је Одлуку о усвајању Извештаја о раду и пословању Историјског архива Ниш за 2015. годину, број 01/45-16.

Према оцени Управног одбора Историјског архива Ниш Пословна 2015. година за ефекат има успешно остварене све планиране програмске активности. Такође, за Историјски архив Ниш, ова година је у знаку оствареног позитивног финансијског резултата, сређени су сви планирани фондови у обиму од 58,30 дужних метара, обављен надзор над архивском грађом у 100 регистратура, настављени процеси техничке заштите архивске грађе микрофилмовањем, а пројектом који је подржало Министарство културе и информисања Републике Србије дигитализоване су црквене матичне књиге венчаних, рођених и умрлих са подручја Града Ниша. Промовисан је часопис „Пешчаник“ број 13, али и Библиографија радова овог часописа у првој деценији његовог излажења.

Историјски архив Ниш је у 2015. години остварио буџетски суфицит у износу од 16.000 динара, а нераспоређена средства из ранијих година износе 141.858,54 динара.

Имајући у виду да је Извештај о раду и пословању Историјског архива Ниш за 2015. годину, сачињен у складу са законом и прописима Града, као и циљевима садржаним у оснивачком акту Установе, Управа за културу предлаже доношење Решења као у диспозитиву.

 НАЧЕЛНИК

 Небојша Стевановић